પાકિસ્તાનમાં ચૂંટણીપ્રક્રિયા શરૂ થઇ ચૂકી છે ત્યારે ત્યાં જે વાતાવરણ આકાર લઈ રહ્યું છે, તે ભારે ચિંતાનો વિષય છે. નવાઝ શરીફના કથન પ્રમાણે અત્યારથી ચૂંટણી માટે ઘાલમેલ પણ શરૂ થઈ ગઈ છે. નવાઝનાં આ ઉચ્ચારણો પાછળનું કારણ લાહોરમાં શરૂ થયેલા પત્રકારો પરના હુમલાઓ છે સિનિયર પત્રકાર અને ટીવી એન્કર અસદ ખારાલને રસ્તા વચ્ચે આંતરીને માર મારવામાં આવ્યો. કટારલેખક ગુલ બુખારીનું અપહરણ કરાયું અને કલાકો પછી તેનો છુટકારો થયો. આ પત્રકારો નિષ્પક્ષ હોવાનું મનાય છે અને તેઓ લશ્કરની આલોચના કરતા હોવાથી તેઓને શિકાર બનાવવામાં આવી રહ્યા હોવાનું પણ ચર્ચાય છે.